open-index/open-wikipedia-markdown huggingface dataset:
Жамал Кроуфорд

**Аарон Жамал Кроуфорд** (, *1980 оны гуравдугаар сарын 20-нд Вашингтон мужийн Сиэтл хотод төрсөн*) — Америкийн мэргэжлийн сагсан бөмбөгчин бөгөөд Үндэсний сагсан бөмбөгийн холбооны Лос-Анжелес Клипперс багт тоглодог. холбон болон онооны тоглогчийн байрлалуудад хөрвөн тоглодог. 2000 онд драфтын найм дахь сонголтоор Кливленд Кавальерс багт хуваарилагдаж байв.

Кроуфорд шидэлт тун сайтай бөгөөд будагтай талбайд алдаатай довтлохдоо гаргуун. Ихэнхи тоглолтуудад сэлгээний тоглогчоор оролцож байв.

## НБА 
Кроуфорд Чикаго Буллз багт 4 жил тоглоод Нью-Йорк Никс багт очиж байлаа. Жамал 2007 оны нэгдүгээр сарын 26-нд 52 оноо авсан тоглолтон дээрээ 16 чөлөөт шидэлт, 8 холын зайн шидэлтийг алдалгүй гүйцэтгэсэн ажээ. Тухайн улиралд 17.6 оноо, 4.4 дамжуулалт, 1.0 бөмбөг таслалт дунджилсан юм. Харин дараа улиралд нь 20.6 оноо дунджилж байв.

2008 оны арваннэгдүгээр сарын 21-нд Голден Стэйт Уорриорз багт хүчний довтлогч Эл Харрингтоны зөрүүнд шилжсэн байна. Кроуфорд нэг довтолгооноор дөрвөн оноо чамгүй олон удаа авч байжээ. Энэ амжилтаараа НБА-д Уилт Чемберлен, Бернард Кинг болон Мозес Мэлоун нарын удаад бичигддэг.

2009 оны зургаадугаар сарын 25-нд Атланта Хокс багт ирсэн. Энэ багтаа 2009-2010 оны улиралд 18 оноо, 3 дамжуулалт, 2,5 бөмбөг авалт дунджилсан амжилтаар шилдэг зургаа дахь тоглогчоор шалгарчээ.

2011 оны арванхоёрдугаар сарын 15-нд Портленд Трэйл Блэйзерс багт элссэн. 2011-2012 оны улиралд 13,9 оноо, 3,2 дамжуулалт, 2,0 бөмбөг авалт дунджилсан.

2012 оны долоодугаар сарын 12-нд Лос-Анжелес Клипперс багт өөрийн сонголтоор иржээ.

2013-2014 оны улиралд Кроуфорд 18.6 оноо, 3.2 дамжуулалт, 2.3 бөмбөг авалтыг 69 тоглолтонд дунджилж, улиралд сэлгээнээс дунджилсан болон авсан оноогоор түүхэнд бичигдсэн.

2014 оны тавдугаар сарын 8-нд 6 дахь тоглогчийн шагналыг Кроуфордын авсан онооны дундаж болон багийн гаргасан амжилтыг нь (57-25) харгалзан хоёр дахиа хүртээжээ.

## Эшлэл
## Холбоос
* 
* Үзүүлэлт

Ангилал:АНУ-ын сагсан бөмбөгчин
Ангилал:НБА-гийн тоглогч
Ангилал:Сагсан бөмбөгийн холбон тоглогч
Ангилал:Сагсан бөмбөгийн шидэгч-хамгаалагч
Ангилал:Лос Анжелес Клипперс багийн тоглогч
Ангилал:Америкчууд
Ангилал:1980 онд төрсөн
Патрик Миллс

**Патрик Сэмми "Патти" Миллс** (. *1988 оны наймдугаар сарын 11-нд Австрали улсын Канберра хотод төрсөн*) — Австралийн мэргэжлийн сагсан бөмбөгчин бөгөөд Үндэсний сагсан бөмбөгийн холбооны Сан-Антонио Спёрс болон Австралийн шигшээ багийн холбон тоглогч юм. 2009 онд Австралиас анхны удаагаа НБА-гийн драфтад амжилттай оролцсон тоглогч болж, №55-аар Портленд Трэйл Блэйзерс багт хуваарилагдаж байлаа..

Миллс 2012 онд Лондонд зохиогдсон олимпын наадамд 21,2 оноо дунджилж, 19,5 оноо дунджилсан АНУ-ын Кевин Дюрантыг ардаа орхин онооны аваргаар шалгарч байлаа.

## Товчхон 
Түүний эцэг нь Торрес хоолойн арлын, ээж нь Өмнөд Австралийн хүмүүс ажээ. Эцэг нь хүүгээ бүр багад нь, дөрвөн настайгаас сагсан бөмбөгөөр хичээллүүлж эхэлжээ.
 
Миллс холын зайнаас шидэлт сайн гүйцэтгэдэг. 2011 оны дөрөвдүгээр сарын 13-нд Голден Стэйт Уорриорз багийн эсрэг 23 оноо авахдаа холын зайнаас 4–7 харьцаагаар шидсэн байдаг.

2012 оны гуравдугаар сарын 27-нд Сан-Антонио Спёрс багт элссэн юм. Улмаар 2012 оны дөрөвдүгээр сарын 26-нд Уорриорз багийг 107–101 харьцаагаар ялсан тоглолтонд Миллс хувийн дээд болон нутагт нэгт Эндрю Богутын амжилтыг даван 34 оноог авч, 12 дамжуулалт хийжээ.

Миллс 2013-2014 онд Спёрсийн сэлгээнээс 10.2 оноо дунджилсан, шувтаргын 5 дахь тоглолтонд 17 онооны 14-ийг зөвхөн III үед авсан зэрэг үсрэнгүй амжилтаараа ялгарсан. Гэвч долоодугаар сарын 2-нд мөрөндөө хагалгаа хийлгэсэний дараа долоон сар талбайд гарахааргүй болсоныг зарласан бөгөөд долоодугаар сарын 12-нд багтайгаа гэрээгээ шинэчлэв.
## Эшлэл
## Холбоос
* Профайл - НБА
* Коллежийн намтар

Ангилал:1988 онд төрсөн
Ангилал:Сагсан бөмбөгийн холбон тоглогч
Ангилал:Австралийн сагсан бөмбөгчин
Ангилал:2008 оны зуны олимпод оролцогч
Ангилал:2012 оны зуны олимпод оролцогч
Ангилал:НБА-гийн тоглогч
Ангилал:Сан-Антонио Спёрс багийн тоглогч
Ангилал:Австраличууд
Манжийн эсрэг Монголчуудын 1776-1778 оны зэвсэгт бослого

Халхын Дархан чин ван Ринчиндорж, Хотгойдын шадар ван Чингүнжав, Өвөр Монголын хорчин ван эфү Сэвдэнбалжир, Ойрадын Амарсанаа нартай хамтран Манжийн эсрэг нэгэн зэвсэгт бослого гаргахаар тохиролцжээ. Гэвч манжийн хатуу хараа хяналт, хагалан бутаргах бодлогын улмаас нэгдэж чадаагүй байна. Манжууд Сэвдэнбалжирыг Бээжинд дуудан аваачиж гэрийн хорионд оруулж,Чингүнжавыг Хан Хатан голын тэлэнгэд нарыг дагуулах үүрэг өгч явуулж, Ринчиндорж ванг цаазаар аваачсан байна. Мөн Амарсанааг ч мөн адил дуудсан боловч тэрээр “эзэн хаанд бараалхана” гэж гараад Алтайн цаана Өрөнгө гол ирмэгц шадар 300 цэргээ удирдан 1755 оны 9 сарын 24-нд бослого гаргажээ. Иймээс Чингүнжав 1756 оны 10 сард өөрийн удирдсан 1000 гаруй цэргийн хамт манжийн цэргийн албыг манжийн эсрэг бослого гаргасан. 
Гэвч энэхүү бослогууд нь нэгдмэл удирдлага байхгүй байснаас нэгдсэн төлөвлөгөөгөөр зэвсэгт тэмцэл хийж чадаагүй ба тархай байдлаар бослогын голомт байдлаар байж байгаад давуу хүч бүхий манжийн цэрэгт удаа дараалан дарагдсан байна. Манжийн эсрэг гаргасан Монголын ард түмний зэвсэгт бослого нь  Халхын чин ван рэнчиндоржийг Манжийн эзэн хаан Тэнгэрийг тэтгэгч цаазалсан нь 2 богд тэргүүтэй  хүмүүсийн уур цухлыг  хүргэж " Халх 4 аймгаар их түйвээн дэгдээсүгэй  хэмээн 2 богд бослогыг эхэндээ дэмжиж байснаа   манжийн хааны шахалтаар  больж түүний хатуу хараа хяналтын доор байж байгаад 1757онд 37 насандаа хорлогджээ.  монголын ард түмний зэвсэгт тэмцэл нь 1760 он хүртэл үргэлжилжээ.  

 

Ангилал:Монголын түүх
Ангилал:Манжийн үеийн Монгол
Ангилал:Монголын тусгаар тогтнолын төлөө тэмцэл
Ангилал:Монголд гарсан бослогууд
Ангилал:Зэвсэгт мөргөлдөөн
Шихэр тайху

**Шихэр тайху** нь (?-1498) Шихэр тайхугийн нэрний утга нь Чихэр гэсэн үг юм.Урианхайн Хутагт шигүшигийн охин бөгөөд 1473 онд Баянмөнх жононтой сүйлж нэг хүү төрүүлсэн нь Батмөнх Даян хаан юм. Баянмөнх жононг Юншээбүү аймгийн хүмүүст алагдсны дараа, Исмэл тайшид баригджээ. Исмэл тайш Шихэр хатанг өөртөө авч бүх эд хөрөнгийг нь авчээ. Энэ явдлын дараа Мандуул хаан алагдсан. 1480 онд Мандухай сэцэн хатан Батмөнх Даян хааныг олж хаан ширээнд суулгажээ. Сүүлд Мандухай сэцэн хатан Исмэл тайш луу Тогочи шигүши тэргүүтэй баатадыг илгээж Исмэл тайшийг устгаж, Шихэр хатанг ордонд авчирахад Исмэл тайшаас 2 хүүтэй болсон байжээ. 
Энэ үеийн түүхийг бичсэн Монголын түүхийн номонд түүнийг хэзээ нас барсныг тодорхой бичээгүй ч, 1498 оны орчимд өнгөрсөн болов уу гэж таамагладаг. 

## Эшлэл
Ангилал:Монгол хатан
Ангилал:Урианхай ястан
Ангилал:15-р зуунд төрсөн
Ангилал:1498 онд өнгөрсөн
Кеньон Мартин

**Кеньон Ли Мартин** (, *1977 оны арванхоёрдугаар сарын 12-нд Мичиган мужийн Сагинау хотод төрсөн*) — Америкийн мэргэжлийн сагсан бөмбөгчин бөгөөд Үндэсний сагсан бөмбөгийн холбооны Нью-Йорк Никс багт хүчний довтлогчийн байрлалд тоглодог. 2000 оны драфтын тэргүүн сонголтоор Нью-Жерси Нетс багт элсэж байв.

## Цинциннати Биэркетс 
Мартины коллежид тоглож байсан баг. Охайо муж, Цинциннати хотын төв коллежийн багт тоглосон дөрөв дэх жил дээрээ 18,9 оноо, 9,7 бөмбөг авалт, 3,5 хаалт дунджилж Үндэсний хэмжээнд оны шилдэг тоглогчийн бүхий л шагналын эзэн болж байлаа. НБА-д элсэх бэлтгэлээ базаасан Мартины 4 дугаарын өмсгөлийг Цинциннати баг нь 2000 оны дөрөвдүгээр сарын 25-нд мөнхжүүлсэн юм. Тухайн оны НБА-гийн драфтыг тэргүүлж Нью-Жерси Нетс багт элсэв.

## Мэргэжлийн замнал 
### Нью-Жерси Нетс 
Нью-Жерси Нетсийн шинэ тоглогч Мартин эхний улирлыг 12 оноо, 7.4 бөмбөг авалт, 1.7 хаалт дунджилж үдэв. НБА-гийн холимог шинэ оддын тоглолтонд оролцож, улмаар НБА-гийн оны шилдэг залуу тоглогч сунгаанд аман хүзүүдэв. Дараахь улиралд тэр 14.9 оноо, 5.3 бөмбөг авалт, 1.3 бөмбөг таслалт, 1.7 хаалт дунджилав. Багаа дивизион, бүс, бүр шувтаргын тоглолт хүртэл гялалзсан амжилт гаргахад түүний ашигтай тоглолт их нөлөөлсөн байдаг. Гэвч хүчирхэг байсан Нетс Лос-Анжелес Лейкерс багийн аварга болохын төлөө бараагүй байдаг. Дараа жил нь Мартин 16.7 оноо, 9.5 бөмбөг авалт, 1.3 хаалт дунджилан НБА-гийн бүх оддын тоглолтонд анх удаагаа оролцов. Хоёр удаагаа шувтаргын тоглолтонд хүрч Сан-Антонио Спёрс багийг 4-2 харьцаагаар дийлсэнгүй. Тухайн жил Мартин бүсийн шилдэг довтлогч байсаныг дурдах нь зүйтэй.

### Шиньжян Флайн Тайгерс 
Мартин 2011 оны зун өөрийн хүсэлтээр багаа орхисон юм. Энэ хооронд НБА-д ажил хаялтаас болж улирлын тоглолт хойшилсон байсан тул Мартинд Хятадын Шиньжян Флайн Тайгерс багаас лигийн түүхэнд байгаагүй өндөр үнийн санал тавин зөвшөөрүүлж амжсан байдаг.

### Лос-Анжелес Клипперс 
2012 оны хоёрдугаар сарын 3-нд Лос-Анжелес Клипперс багтай гэрээ байгуулав.

## Нью-Йорк Никс 
2013 оны хоёрдугаар сарын 21-нд Мартин Нью-Йорк Никс багаас 10 өдрийн гэрээ байгуулах саналыг зөвшөөрч, гэрээ дуусах өдрөө үргэлжлүүлэн сунгасан юм. Никст Кармело Энтонитой андуурагдах тохиолдол байдаг.

Мартины тоглосон багууд хасагдах шатанд тогтмол шалгардаг байжээ.

## Эшлэл
## Холбоос
* Профайл - NBA
* 2000 Оскар Робертсон Коллежийн шилдэг тоглогч
* Үзүүлэлт - www.basketball-reference.com

Ангилал:1977 онд төрсөн
Ангилал:АНУ-ын сагсан бөмбөгчин
Ангилал:НБА-гийн тоглогч
Ангилал:Сагсан бөмбөгийн хүчний довтлогч
Ангилал:Нью Йорк Никс багийн тоглогч
Ангилал:Америкчууд
Тим Хардуэй, бага

**Тимоти Дуэйн "Тим" Хардуэй, бага** (, *1992 оны гуравдугаар сарын 16-нд Флорида мужийн Майами хотод төрсөн*) — Америкийн мэргэжлийн сагсан бөмбөгчин бөгөөд Үндэсний сагсан бөмбөгийн холбооны Нью-Йорк Никс багт тоглодог. НБА-гийн нэрт тоглогч Тим Хардуэйн хүү билээ. Мичиганы их сургуулийн багт гурван жил тоглоод 2013 онд НБА-гийн драфтад оролцож, №24-өөр Нью-Йорк Никс багт элссэн юм.

## Эшлэл
## Холбоос
* 
* 
* Үзүүлэлт - ESPN
* Үзүүлэт - CBS Sports

Ангилал:1992 онд төрсөн
Ангилал:АНУ-ын сагсан бөмбөгчин
Ангилал:НБА-гийн тоглогч
Ангилал:Сагсан бөмбөгийн шидэгч-хамгаалагч
Ангилал:Нью Йорк Никс багийн тоглогч
Ангилал:Америкчууд
Батальон

**Батальон** ( [] эсвэл [], *бас:* [] монголоор тулалдаан байлдаан гэсэн үгээс гаралтай) — хэд хэдэн рот буюу сумангуудаас эсвэл суман, тусгай салаануудаас бүрддэг бие даасан цэргийн нэгж. Батальон нь ихэнхдээ 300-1200 хүртэл хүний бүрэлдэхүүнтэй байдаг. Батальон нь харьцангуй жижиг нэгж бөгөөд өөрийн штабтай байна. Артиллерийн цэрэгт дивизион, агаарын хүчинд эскадриль нь батальонтай адил нэгж юм.

## Цахим холбоос 
## Эх сурвалж
Шадар ван Чингүнжавын удирдсан Манжийн эсрэг бослого

Чингүнжав 1756 оны 10 сард өөрийн удирдсан 1000 гаруй цэргийн хамт манжийн цэргийн албыг орхин нутгийн зүг хөдөлжээ. Мөн энэ үед халхын нөлөө бүхий олон ноёд тухайлбал: Түшээт хан Ямпилдорж, Засагт хан Балдир, Сэцэн хан Манибадар, Сайнноён хан Дэмчигжав, Дамиран гүн нар манжийн албыг хаяж тус тусын нутагт буцсанаар Манжийн эсрэг халхын ард түмний тэмцэл эхэлж хаа сайгүй босогчдын багууд бий болж Манжийн өртөө, харуул, төмөр сүрэг, цэргийн албыг хаян босч Манжийн цэрэг, Хятадын худалдаачдын суусан хот суурин, зарим урвагч ноёдыг цохиж эхэлсэн байна. Чингүнжав нь нутаг буцах замдаа Улиастайн орчим Халхын Цэвдэн бэйл, Дамиран гүн нартай чуулган нийлж бослогын хэрэг хэлэлцэж, Улиастайн цэргийн хороонд хүн зарж, Манжийн эсрэг босгохыг ятган, олон харуул, өртөөний цэрэгт зар тарааж тэднийг Манжийн харуул, өртөө, цэргийн албыг хаяж босохыг уриалжээ. Мөн хүчээ нэмэгдүүлэхийн тулд тэрээр бусад аймаг хошуудын ноёдоос мөн түүгээр зогсохгүй өөрийн хүүгээ элч болгон илгээж 2-р Богд Жибзүндамба хутагт Лувсандамбийдомийд хандаж халхчуудыг тэмцэлд уриалахыг хүссэн боловч Богд хаан манжийн хатуу хяналтанд орсон учраас бүтсэнгүй. Тэрээр 8-р сарын эхээр өөрийн нутаг Хотогойдын газар хүрэлцэн ирсэн бөгөөд энэ үед Манжууд ихэнх монгол ноёдуудыг өөртөө аль хэзээний урвуулж чадсан бөгөөд Баруун монголд гарсан бослогыг дарж амжаагүй байхад Халх монголд тусгаар тогтнолын төлөө хөдөлгөөн өрнөсөн явдалд ихэд сандарч, нэн тэргүүнд бослогыг дарж шадар ван Чингүнжавыг барьж авахыг чухалчлан эфү Цэрэнгийн хүү Улиастайн чин ван Цэнгүнжавыг хязгаар дахиныг тогтоох зүүн этгээдийн туслагч жанжин болгон Хөх хотоос 2000 цэргээр хүч нэмэгдүүлэн их цэргийн хамтаар илгээжээ. Тэгсэн ч Чингүнжав зорилгоосоо буцалгүй цааш тэмцэхээр шийдэж, 1756 оны 11 сард Манжийн цэрэгтэй Бүст нуурын өмнө бие “Шар дэвсэг “ хэмээх газар хүчтэй тулаан хийгээд, хүч мөхөсдөхийн эрхэнд цэргээ аван Шишгэд орчмоос хүчээ зузаатгах зорилгоор хойш ухарчээ. Эсрэг талын хүч илт давамгай байсан учраас зарим ноёд айн цочирдож, зарим нь санал зөрөлдөж, цэргээ аван буцахыг завдсанд 1756 оны 12 сарын 13-14-ний өдөр Чингүнжав тэднийг бут цохижээ.Үүний дараагаар Чингүнжавын хүч ихэд суларч Өлийн даваа хүрч, цэргээ тарааж 100-аад хүнийг авч Оросын хил рүү зугтжээ. Явах зам нь хэцүү бэрх, уул хадтай байснаас болж 1757 оны 1 сард Оросын хилийн ойролцоо Хар дархадын нутагт очиход 50-хан цэрэгтэй үлдсэн байлаа. Хар дархадын дарга, зайсан нар нь Манжийн талыг баримталдаг байсан бөгөөд тэр сарын 17-нд Ханхын эх Жиянхас гэдэг газар буудаллан байхад нь Хар дархадын Азар зайсан Манжийн цэргийг сэм дагуулан ирж бүслэн авч байлдсанаар Чингүнжавыг олзлон авчээ.

## Мөн үзэх 
* Чингүнжав
* Манжийн эсрэг Монголчуудын 1776-1778 оны зэвсэгт бослого

Ангилал:Монголын түүх
Ангилал:Манжийн үеийн Монгол
Ангилал:Монголын тусгаар тогтнолын төлөө тэмцэл
Ангилал:Монголд гарсан бослогууд
Ангилал:Зэвсэгт мөргөлдөөн
Майкл Оловоканди

**Майкл Оловоканди** (, *1975 оны дөрөвдүгээр сарын 3-нд Нигери улсын Лагос хотод төрсөн*) — Английн зодог тайлсан мэргэжлийн сагсан бөмбөгчин юм. 1998 онд драфтыг тэргүүлж, Лос-Анжелес Клипперс багт элссэн.

## Намтар 
Эцэг эх нь Нигерийн дипломат гэр бүл байсан бөгөөд Майкл Оловокандиг бага байхад нь Лондонд шилжиж иржээ. Бага сургуульд байхдаа крикет, регби тоглодог байлаа. 1998 онд эдийн засгийн бакалавр зэрэг горилоод драфтад оролцжээ.

Оловоканди Лос-Анжелес Клипперс багт драфтын тэргүүн сонголтын хувиар элссэн юм. Драфтын сунгаанд Пол Пирс, Винс Картер болон Дирк Новицки нарын ирээдүйн шилдгүүд байв. Түүний хувьд эн зэрэгцэхүйц байх байсан ч замнал нь эсрэгээр байсаныг дурдах юун. 2002 онд бэртэл авсан үедээ зодог тайлах тухай анх бодож байв. Гэхдээ тухайн улиралд 12.3 оноо, 9.1 бөмбөг авалт, 2.2 хаалт дунджилж замналын дээд үзүүлэлтээ тогтоожээ. 2003 онд Миннесота Тимбервулвз, Бостон Селтикс багуудад харьяалагдаж байгаад 2006 онд спортоо орхисон юм.

Түүнийг НБА-гийн драфтыг тэргүүлэгчдээс хамгийн тааруу амжилттай тоглогч хэмээдэг.

## Эшлэл
## Холбоос
* Профайл - NBA.com
* Үзүүлэлт
* Пасифик (1997)

Ангилал:1975 онд төрсөн
Ангилал:АНУ-ын сагсан бөмбөгчин
Ангилал:НБА-гийн тоглогч
Ангилал:Сагсан бөмбөгийн төвийн тоглогч
Ангилал:Америкчууд
Ойн иргэд

МНТ-ны "Уйгур ба Ойн иргэдийг эзэлсэн нь" бүлэгт Зүчийг 1207 онд ойн иргэд рүү илгээн буриад, тас, туба, хабханас зэрэг аймгийг оруулав гэж Ойн иргэдийн тухай анх дурьдсан байдаг. Судрын чуулган"-д Ойн урианхайг алс хол хойд зүгт байдаг гэсэнээс үзэхэд Ойн иргэд одоогийн Монголын нутагт биш ой хөвч ихтэй өмнөд Сибирьт байжээ. Монголын нутагт ойн бүс нь нийт нутгийн 10 орчим хувийг эзэлдэг (2014 он) ба ихэвчлэн хойд хэсэгт ойн бүс (Хөвсгөл, Сэлэнгэ, Хэнтий, Булган) тархсан байдаг. Алтайн нурууны ихэнх хэсэг мод багатай байдаг. Харин баруун хэсэг буюу Баян-Өлгий Хятадын Алтай аймаг, Оросын Алтайн БНУ-тай хиллэдэг хэсэг мөн Алтайн БНУ, Хятадын Алтай аймагт ордог Алтайн нурууны хэсэг нь ойтой байдаг.

Ангилал:Монгол овог аймаг
Ангилал:Эртний Монголчууд
Брэд Догерти

**Брэд Ли Догерти** (, *1965 оны аравдугаар сарын 19-нд Өмнөд Каролина мужийн Блэк Маунтин хотод төрсөн*) — Америкийн нэрт мэргэжлийн сагсан бөмбөгчин юм.

## Замнал 
Тэр төвийн тоглогчийн байрлалд тоглодог. Төрж, өссөн мужийнхаа коллежийн багаас 1986 онд драфтлагдаж, спортын замналаа бүрэн холбосон Кливленд Кавальерс багт тэргүүн сонголтоор элсэж байлаа. НБА-гийн найман улирлын нүүр үзэхдээ Догерти Бүх оддын тоглолтонд таван удаа (1988—1989 болон 1991—1993) оролцож байсан. Шинэ тоглогчийн хувиар нэг тоглолтонд дунджаар 15.7 оноо, 8.1 бөмбөг авалт хийж, шинэ оддын бэлгэдлийн I багт нэрлэгдсэн амжилттай. Түүнийг тоглож байх үед баг нь 1988, 1989, 1990, 1992 болон 1993 онуудад хасагдах шатны тоглолтонд шалгарч байв. 1990-1991 онд 21.6 оноо, 10.9 бөмбөг авалт дунжилсан нь хувийн дээд дундаж үзүүлэлт бол багийнхаа хамтаар үзүүлсэн шилдэг амжилт 1992 онд дорнод бүсийн шувтаргын тоглолтонд шалгарсан явдал юм.

Кавальерс баг Догертийн өмсгөлийн 43 дугаарыг мөнхөлсөн.

## Эшлэл
## Холбоос
* Basketball-Reference.com 
* NBA.com 

Ангилал:АНУ-ын сагсан бөмбөгчин
Ангилал:Сагсан бөмбөгийн тайлбарлагч
Ангилал:НБА-гийн тоглогч
Ангилал:Сагсан бөмбөгийн төвийн тоглогч
Ангилал:Америкчууд
Ангилал:1965 онд төрсөн
Хаким Олажьювон

**Хаким Абдул Олажьювон** (, *1963 оны нэгдүгээр сарын 21-нд Нигери улсын Лагос хотод төрсөн*) — Нигери гаралтай Америкийн зодог тайлсан мэргэжлийн сагсан бөмбөгчин, бүх цаг үеийн хамгийн шилдэг төвийн тоглогч юм.

## Замнал 
Тэрээр Үндэсний сагсан бөмбөгийн холбооны Хьюстон Рокетс (1984—2001) болон Торонто Рэпторс (2001—2002) багуудад тоглож байлаа. Олажьювон АНУ-ын шигшээд 1996 оны Олимпын аварга болсон юм. НБА-гийн хоёр удаагийн аварга (1994, 1995), 1994 оны улирлын, 1994 болон 1995 оны шувтаргын тоглолтын үнэ цэнэтэй тоглогч, бүх оддын тоглолтонд 12 удаа оролцсон домогт тоглогч билээ. 1994 онд улирлын нийт 82 тоглолтонд оролцохдоо нэг тоглолтонд дунджаар 27.3 оноо, 11.9 бөмбөг авалт, хасагдах шатны тоглолт бүрт дунджаар 43.0 минут, 28.9 оноо, 11.0 бөмбөг авалт хийсэн бол 1995 онд улирлын турш 27.8 оноо, 10.8 бөмбөг авалт, хасагдах шатанд 33.0 оноо, 10.3 бөмбөг авалт дунджилж багаа НБА-д анх удаа, мөн дараалан түрүүлэхэд онцгой үүрэг гүйцэтгэсэн хүчирхэг төвийн тоглогч билээ. Самбарт босоо түүний оноо авалт болон самбараас бөмбөг авалт их, голдуу цагирагт тохдог, холын зайнаас шидэх нь тун бага, ер нь шидэлт төдийлөн сайн биш байжээ.

Тэр замналынхаа туршид 26946 оноо, 13747 бөмбөг авалт болон 3830 хаалт хийж, НБА-гийн түүхт тавийн нэг, Сагсан бөмбөгийн алдрын танхимын гишүүн.

## Эшлэл
## Холбоос
* НБА
* Сагсан бөмбөгийн алдрын танхим
* Basketball-Reference.com
* www.sports-reference.com

Ангилал:1963 онд төрсөн
Ангилал:АНУ-ын сагсан бөмбөгчин
Ангилал:АНУ-ын шигшээ багийн сагсан бөмбөгчин
Ангилал:Бүх оддын тоглолтонд оролцогч
Ангилал:НБА-гийн тоглогч
Ангилал:1996 оны зуны олимпод оролцогч
Ангилал:АНУ-ын олимпын аварга
Ангилал:Америкчууд
Ангилал:Сагсан бөмбөгийн төвийн тоглогч
Жеймс Уорти

**Жеймс Эжер Уорти** (, *1961 оны хоёрдугаар сарын 27-нд Өмнөд Каролина мужийн Гастониа хотод төрсөн*) — Америкийн зодог тайлсан мэргэжлийн сагсан бөмбөгчин юм. Тэрээр НБА-гийн аварга цолыг гурвантаа хүртсэн.

## Замнал 
Уортийн замнал Үндэсний сагсан бөмбөгийн холбооны Лос-Анжелес Лейкерс багт өндөрлөжээ. 1982 онд драфтын №1 сонголтоор Лейкерст ирж. Багаа түрүүлдэг жилүүдэд Уорти хасагдах шатны тоглолтуудад гайхамшигтай үр дүнтэй тоглож байжээ. Карим Абдул-Жаббар, Мэжик Жонсон болон Уорти нарын  бол Лейкерсийн түүхийг бичилцсэн билээ. 1996 онд Уортиг НБА-гийн түүхт 50 тоглогчид багтааж, 2003 онд алдрын танхимд хүндэтгэн залсан юм.

Уорти Үндэсний коллежийн 1982 оны үнэ цэнэтэй тоглогч болж, түрүүлсэн жилдээ домогт Майкл Жордантай нэг баг байв.

## Эшлэл
## Холбоос
* Жеймс Уортийн сан
* nba.com/historical/playerfile
* Алдрын танхим
* Замналын үзүүлэлт
* Hoopedia - Намтар
* Жеймс Уорти
* Жеймс Уорти - LakersWeb.com

Ангилал:1962 онд төрсөн
Ангилал:АНУ-ын сагсан бөмбөгчин
Ангилал:НБА-гийн тоглогч
Ангилал:Бүх оддын тоглолтонд оролцогч
Ангилал:Сагсан бөмбөгийн жижиг довтлогч
Ангилал:Америкчууд
Математикийн мянганы шагналт бодлогууд

2000 онд АНУ-ын Клейгийн Математикийн Хүрээлэнгээс дэлхий нийтэд хандаж математикийн маш түвэгтэй долоон том бодлогыг шагналтайгаар бодуулахыг зарлажээ. Одоогоор зургаан бодлого нь бодогдоогүй байгаа бөгөөд эхнийхийг нь болох Пуанкарийн баталгааг ОХУ-ын математикч Др.Грегорий Перельман 2002 онд бодсон юм.  Хариуг нь олж чадсан бодлого тус бүрт Клейгийн хүрээлэнгээс нэг сая долларын шагнал өгөх болно. 

## Зарласан бодлогууд
# Р-ийн эсрэг NP
# Хожын баталгаа
# Пуанкарийн баталгаа
# Реманны таамаг
# Янг-Миллсийн оршилт ба массийн зай
# Навейр-Стоксын оршилт ба зөөллөлт
# Бөрч ба Свеннертон-Дайерийн баталгаа. 
Анхаар эдгээр бодлогуудыг дэлгэрэнгүй бичих боломж хомс тул бодох сонирхолтой хүмүүс хажууд байгаа англи ба орос хувилбар руу орж дэлгэрэнгүй бодлогын тайлбарийг авна уу. 

## Ач холбогдол
Эдгээр чухал бодлогуудыг бодож чадсан математикийн мэргэжлийнхэн ба математик сонирхогч жирийн иргэн хэн ч гэсэн математикийн шинжлэх ухаанд маш чухал хуудсыг нээх юм.

* Клейгийн Математикийн Хүрээлэнгийн ерөнхийлөгч Жеймс Карлсон "Пуанкарийн баталгааг бодсон Др.Григорий Перельманы ажил нь бүтэн зуун жилийн эрэл хайгуулыг шийдлээ. Энэ нь математикт маш чухал дэвшлийг авчирч маш удаан дурсагдах болно" гэжээ.

## Гадаад холбоос
# Клейгийн Математикийн Хүрээлэн: бодлогууд
# Клейгийн Математикийн Хүрээлэн: бодлогын шагнал ба журам

## Эшлэл
Ангилал:Математикийн таамаг
Фил Жексон

**Филип Дуглас Жексон** (, *1945 оны есдүгээр сарын 17-нд Монтана мужийн Дир Лож хотод төрсөн*) — Америкийн мэргэжлийн сагсан бөмбөгийн зодог тайлсан дасгалжуулагч, тоглогч юм. НБА-гийн агуу, түүхэн арвын нэг дасгалжуулагч билээ.

## Замналын товчоон 
Тэрээр Өмнөд Дакотагийн коллежийн багаас 1967 онд Нью-Йорк Никс элсэж, арваннэгэн улирал тогложээ. Тоглогчийн замналаа 1980 онд өндөрлүүлэхэд Жексон хоёр ч удаа НБА-гийн аварга болсон байжээ. Тоглож байсан Нью-Йорк Никс багаас нь дасгалжуулагчаар ажиллахыг урьсан ч татгалзаж, 4 жил гаруй сагсан бөмбөгийн тайлбарлагчаар ажилласан түүний дасгалжуулагчийн замнал 1987 оноос эхэлсэн. Чикаго Буллз багийн туслах дасгалжуулагч. Хоёр жилийн дараа Даг Коллинзоос ерөнхий дасгалжуулагчийн халааг авч 1998 оныг хүртэл Буллзийг зургаан удаа түрүүлгэсэн түүхтэй. Түүний удирлаган дор Майкл Жордан, Деннис Родман, Скотти Пиппен нар он удаан жил тоглож байлаа.

Удаад нь Лос-Анжелес Лейкерс багийг мөн таван удаа аварга цолонд хүргэсэн. Ийнхүү Бостон Селтикс багийн домогт дасгалжуулагч Рэд Ауэрбахын 9 удаа багаа түрүүлгэсэн амжилтыг 10 болгон ахиулж, тэргүүнд эрэмбэлэгдэх болсон түүхтэй. Мэдээж түүний дуулгавартай сайн цэргүүд Коби Брайант, Шакил О'Нил, Дерек Фишер болон бусад олон тоглогчид байлаа.

2014 оны гуравдугаар сарын 18-нээс Никс багийн ерөнхийлөгчийн албыг Жексон таван жилийн 60 сая долларын цалинтай хашихаар болжээ.

## Эшлэл
## Холбоос
* NBA career stats as a coach at Basketball-Reference
* NBA career stats as a player at Basketball-Reference

Ангилал:1945 онд төрсөн
Ангилал:АНУ-ын сагсан бөмбөгчин
Ангилал:НБА-гийн тоглогч
Ангилал:Бүх оддын тоглолтонд оролцогч
Ангилал:Сагсан бөмбөгийн жижиг довтлогч
Ангилал:Америкчууд
Эрл Монро

**Вернон Эрл Монро** (, *1944 оны арваннэгдүгээр сарын 21-нд Пенсильвани мужийн Филадельфи хотод төрсөн*) — Америкийн мэргэжлийн сагсан бөмбөгчин бөгөөд Үндэсний сагсан бөмбөгийн холбооны Балтимор Буллетс болон Нью-Йорк Никс багуудад тоглож, бөмбөг эзэмшлийн гайхалтай чадвараараа ялгардаг байлаа.

## Намтар 
 жилдээ Монро бүх тоглолтын турш дунджаар 24.3 оноо, 4.3 дамжуулалт, 5.7 бөмбөг авалт хийж, 1968 оны шилдэг шинэ тоглогчоор шалгарсан юм.

1973 оны НБА-гийн шувтаргын тоглолтонд Уолт Фрейзер, Уиллис Рид, Фил Жексон нарын шилдгүүдийн хамтаар Лос-Анжелес Лейкерс багийг таван цуврал тоглолтоор ялж, Никсийн хоёр дахь түрүүг авчээ. Тухайн улиралд Монро 15.5 оноо, 3.8 дамжуулалт, 3.3 бөмбөг авалт дунджилж, тоглолт бүрт 31.6 минутыг өнгөрүүлсэн байжээ. Түүний оноо авалтын хувийн дээд үзүүлэлт, 56 (1968 оны 2 сарын 13-нд Лейкерсийн эсрэг).

## Эшлэл
## Холбоос
* Алдрын танхим
* НБА

Ангилал:1944 онд төрсөн
Ангилал:АНУ-ын сагсан бөмбөгчин
Ангилал:НБА-гийн тоглогч
Ангилал:Бүх оддын тоглолтонд оролцогч
Ангилал:Сагсан бөмбөгийн шидэгч-хамгаалагч
Ангилал:Америкчууд
Уолт Фрейзер

**Уолтер "Клайд" Фрейзер** (, *1945 оны гуравдугаар сарын 29-нд төрсөн*) — Америкийн мэргэжлийн сагсан бөмбөгчин бөгөөд Үндэсний сагсан бөмбөгийн холбооны Нью-Йорк Никс болон Кливленд Кавальерс багуудад тоглож байв. Никс багт 1970 болон 1973 онуудад түрүүлсэн, 1987 оны Сагсан бөмбөгийн алдрын танхимын гишүүн.

## Эшлэл
## Холбоос
* НБА
* Алдрын танхим
* Үзүүлэлт

Ангилал:1945 онд төрсөн
Ангилал:АНУ-ын сагсан бөмбөгчин
Ангилал:НБА-гийн тоглогч
Ангилал:Бүх оддын тоглолтонд оролцогч
Ангилал:Сагсан бөмбөгийн холбон тоглогч
Ангилал:Америкчууд
Мейерс Леонард

**Мейерс Леонард** (, *1992 оны хоёрдугаар сарын 27-нд Иллиной мужийн Робинсон хотод төрсөн*) — Америкийн сагсан бөмбөгчин, Үндэсний сагсан бөмбөгийн холбооны Портленд Трэйл Блэйзерс багт тоглодог.

## НБА 
Леонард 2012 оны драфтын №11 сонголтоор Портленд Трэйл Блэйзерс элсэж, долоодугаар сарын 11-нд гэрээ байгуулжээ.

## Эшлэл
## Холбоос
* ESPN 
* fightingillini.com 

Ангилал:АНУ-ын сагсан бөмбөгчин
Ангилал:НБА-гийн тоглогч
Ангилал:Портленд Трэйл Блэйзерс багийн тоглогч
Ангилал:Сагсан бөмбөгийн төвийн тоглогч
Ангилал:Америкчууд
Ангилал:1992 онд төрсөн
Дэйв Дебуше

**Дэвид Альберт Дебуше** (, *1940 оны аравдугаар сарын 16 — 2003 оны тавдугаар сарын 14*) — Америкийн мэргэжлийн сагсан бөмбөг нэрт тамирчин, дасгалжуулагч байснаас гадна бейсболоор тоглодог байв.

Үндэсний сагсан бөмбөгийн холбооны Нью-Йорк Никс багт байхдаа хоёр удаа (1970, 1973) НБА-гийн аварга цол хүртэж байсан домогт 50 тоглогчдийн нэг юм.

## Товч намтар 
Дебуше 1962 онд НБА-гийн бүсийн драфтаар Детройт Пистонс багт элсэж байлаа. Тус багт тоглож байхдаа дасгалжуулагчийн албыг давхар хашсанаараа НБА-гийн түүхэн дэх хамгийн залуу дасгалжуулагч болж байв. Сагсан бөмбөгийн нэрт зүтгэлтэн Дебушег 1983 онд Алдрын танхимд хүндэтгэн залжээ. Нью-Йорк Никс багт Уиллис Рид, Билл Брэдли болон Уолт Фрейзер нарын домогт тоглогчдын хамт 1970, 1973 оны шувтаргын тоглолтонд Лос-Анжелес Лейкерс багийг ялж, хоёр удаа түрүүлсэн. Дебуше 1980-аад онд Никсийн бэлтгэлийн албыг удирдаж байхдаа Патрик Юнгийг мэргэжлийн спортод татан оруулж байжээ.

1962 онд сонирхогчдын бейсболын Чикаго Уайт Сокс багт бөмбөг шидэгчээр хоё жил тоглоод сагсан бөмбөгийн тоглогч-дасгалжуулагч болсон жилдээ энэ спортоо орхисон байдаг.

Дебуше 2003 оны тавдугаар сард зүрхний шигдээсээр таалал төгсжээ.

## Эшлэл
## Холбоос
* NBA.com career summary

Ангилал:АНУ-ын сагсан бөмбөгчин
Ангилал:НБА-гийн тоглогч
Ангилал:Бүх оддын тоглолтонд оролцогч
Ангилал:Сагсан бөмбөгийн хүчний довтлогч
Ангилал:Америкчууд
Ангилал:1940 онд төрсөн
Ангилал:2003 онд өнгөрсөн
Хорин жилийн хойно

**Хорин жилийн хойно** (; 1845) нь Францын зохиолч Алэксандр Дюмагийн шадар цэрэг Д Артанъяны тухай цуврал 3 номын хоёрдугаар цуврал ном юм.

Энэ романыг Дюма 1845 оны 1 сараас 8 сарын хооронд цувралаар гаргасан байна. Романд Францын ван XIV Луи -гийн үеийн Фрондын үеийн франц, Английн иргэний дайны үед Оливер Кромвелийн ялалт, Английн Карл I-ийн цаазлуулалт зэрэг үйл явдлуудад хуучин шадар цэрэг Д'Артанъян, Атос, Арамис, Портос оролцож байгаа адал явдлууд гардаг байна.  

## Мөн үзэх
*Шадар цэргүүд эргэн ирсэн нь, энэ романд түшиглэн хийсэн зургууд.

## Эшлэл

* *Twenty Years After*, Alexandre Dumas, ed. David Coward. Oxford World's Classics edition (ISBN 0-19-283843-1)

## Гадаад холбоос
* 

Ангилал:19-р зууны утга зохиол
Ангилал:Александр Дюмагийн (эцэг) бүтээл

Ангилал:Утга зохиолын бүтээл
Ангилал:Франц хэлээрх утга зохиол
Ангилал:19-р зууны утга зохиол
Ангилал:Хүүхэд- ба өсвөр үеийнхний уран зохиол
Уэсли Мэттьюз

**Уэсли Мэттьюз, бага** (, *1986 оны аравдугаар сарын 14-нд Техас мужийн Сан-Антонио хотод төрсөн*) — Америкийн сагсан бөмбөгчин бөгөөд Үндэсний сагсан бөмбөгийн холбооны Портленд Трэйл Блэйзерс багт тоглодог. Тэр шидэгч-хамгаалагчийн байрлалд тоглодог.

Түүний эцэг НБА-гийн тоглогч асан Уэс Мэттьюз юм.

## Намтар 
Драфтад сонгогдож амжаагүй Мэттьюзид Юта болон Сакраменто багуудаас хөгжлийн лигийн багтаа тоглож болох санал иржээ. 2009 оны есдүгээр сарын 25-нд Ютатай нэг жилийн гэрээ байгуулан элсэж, 2010 оны хоёрдугаар сар гэхэд  болсон байв. Тухайн улирлын 82 тоглолтын 48 тоглолтонд гарааны тоглогчийн хувиар оролцсон Мэттьюз 9.4 оноо дунджилжээ. Хасагдах шатны тоглолтуудад 13.2 оноо дунджилж, багтаа чухал үүрэг гүйцэтгэсэн юм. Дараа улирал эхлэх дөхөхтэй зэрэгцэн Мэттьюзид Портленд Трэйл Блэйзерс багаас таван жилийн 34 сая долларын гэрээний санал ирж, татгалзалгүйгээр 2010 оны долоодугаар сарын 10-нд байгуулав.

## Эшлэл
## Холбоос
* 

Ангилал:АНУ-ын сагсан бөмбөгчин
Ангилал:НБА-гийн тоглогч
Ангилал:Портленд Трэйл Блэйзерс багийн тоглогч
Ангилал:Сагсан бөмбөгийн шидэгч-хамгаалагч
Ангилал:Сагсан бөмбөгийн жижиг довтлогч
Ангилал:Америкчууд
Ангилал:1986 онд төрсөн
Дрэймонд Грин

**Дрэймонд Грин** (, *1990 оны гуравдугаар сарын 4-нд Мичиган мужийн Сагино хотод төрсөн*) — Америкийн сагсан бөмбөгчин бөгөөд Үндэсний сагсан бөмбөгийн холбооны Голден Стэйт Уорриорз багийн тоглогч юм.
## Намтар 
Грин дөрвөн улирал Мичиганы их сургуулийн шигшээд тоглохдоо НБА-гийн дасгалжуулагчдын санал асуулгаар 2012 оны Үндэсний коллежийн бэлгэдлийн I багт нэрлэгдэж, бүсийнхээ шилдэг тоглогч болж байв. 2012 оны драфтад №35-аар сонгогдож, Голден Стэйт Уорриорз багийн бүрэлдэхүүнд багтсан билээ.

Гринийг АНУ-ын шигшээ баг 2011 оны Зуны Универсиад наадамд оролцуулсан.

## Эшлэл
## Холбоос
* ESPN

Ангилал:1990 онд төрсөн
Ангилал:АНУ-ын сагсан бөмбөгчин
Ангилал:НБА-гийн тоглогч
Ангилал:Голден Стэйт Уорриорз багийн тоглогч
Ангилал:Сагсан бөмбөгийн жижиг довтлогч
Ангилал:Америкчууд
Дэвид Ли (сагсан бөмбөгчин)

**Дэвид Ли** (, *1983 оны дөрөвдүгээр сарын 29-нд Миссури мужийн Сент-Луис хотод төрсөн*)  — Америкийн сагсан бөмбөгчин бөгөөд Үндэсний сагсан бөмбөгийн холбооны Голден Стэйт Уорриорз багийн төв болон хүчний довтлогч юм.

## Намтар 
Дэвид Ли коллежийн Чеминейд болон Флорида Гейторс багуудад амжилттай тоглож байсаны сацуу 2005 онд социологийн бакалавр зэрэг горилжээ. НБА-д, драфтын гуч дахь сонголтоор Нью-Йорк Никст элсэж, мэргэжлийн замналаа эхлүүлсэн.

Ли 2010 онд Бүх оддын тоглолтонд шалгарах хэмжээнд сайн тоглолт үзүүлжээ. Улмаар 2010 оны дөрөвдүгээр сарын 2-нд Голден Стэйт Уорриорзтой тоглохдоо 37 оноо, 20 бөмбөг авалт, 10 дамжуулалтаар анхны трипл-даблыг хийсэн. Аль аль үзүүлэлт нь түүний хувьд замналын нь дээд амжилт болжээ.

Чөлөөт тоглогч болсон Ли Голден Стэйт Уорриорз багт 2010 оны долоодугаар сарын 9-нд элссэн. Удалгүй шинэ багтайгаа 80 сая доллараар зургаан жилийн гэрээ байгуулсан юм.

2010–11 оны улиралд 73 тоглолтонд дунджаар 16.5 оноо, 9.8 бөмбөг авалт, 3.2 дамжуулалт, 1.01 бөмбөг таслалт хийжээ.

2012 оны хоёрдугаар сарын 7-нд Оклахома-Сити Тандер багт ялагдсан Уорриорзын тоглолтонд Ли 25 оноо, 11 бөмбөг авалт, 10 дамжуулалтаар хоёр дахь трипл-даблаа хийв. Тухайн улиралд түүний онооны дундаж 20 давсан, анх удаагаа хасагдах шатны тоглолтонд оролцсон гээд хувийн амжилт дүүрэн байв.

2013 оны арваннэгдүгээр сарын 27-нд 99-103 харьцаагаар ялагдсан Даллас Маверикс багийн эсрэг тоглолтонд Дэвид Ли 92 дахь дараалсан хоёр оронтой оноо авалтаа бүртгүүлжээ.

## Тоглолтын хэв маяг 
Түүний тоглолтын хэв маяг хүчний довтлогчийн байрлалаас холын зайн шидэлт, холбон тоглолт, самбараас бөмбөг авалт, будагтай талбайгаас оноо авахад зонхилдог. Ийм учраас түүний оноо авалт, бөмбөг авалт, дамжуулалтын үзүүлэлт жигд байдаг ажээ.

## Эшлэл
## Холбоос
* 
* Үзүүлэлт - www.basketball-reference.com

Ангилал:1983 онд төрсөн
Ангилал:АНУ-ын сагсан бөмбөгчин
Ангилал:НБА-гийн тоглогч
Ангилал:Голден Стэйт Уорриорз багийн тоглогч
Ангилал:Сагсан бөмбөгийн хүчний довтлогч
Ангилал:Сагсан бөмбөгийн төвийн тоглогч
Ангилал:Америкчууд
Неманья Недович

**Неманья Недович** (, *1991 оны зургаадугаар сарын 16-нд Нова Варош хотод төрсөн*) — Сербийн мэргэжлийн сагсан бөмбөгчин бөгөөд НБА-гийн Голден Стэйт Уорриорз багт тоглодог.

## Товчхон 
Сербийн Црвена Звезда, Литвын Летувос Ритас зэрэг мэргэжлийн лигийн багуудад тоглож
байсан туршлагатай тоглогч Недович 2013 онд НБА-гийн драфтад оролцож, Финикс Санз багт сонгогдсон ч Голден Стэйт Уорриорз багтай 2013 оны долоодугаар сарын 9-нд гэрээ байгуулан элссэн.  жилээ Уорриорзийн Хөгжлийн лигийн багт өнгөрүүлжээ.

Тэр Сербийн шигшээ багийн гишүүн.

## Эшлэл
## Холбоос
* Euroleague.net - Профайл
* Литвын лиг - Профайл
* Eurobasket.com - Профайл

Ангилал:1991 онд төрсөн
Ангилал:Сербийн сагсан бөмбөгчин
Ангилал:НБА-гийн тоглогч
Ангилал:Голден Стэйт Уорриорз багийн тоглогч
Ангилал:Сагсан бөмбөгийн шидэгч-хамгаалагч
Ангилал:Сагсан бөмбөгийн холбон тоглогч
Ангилал:Сербичүүд
Стив Блэйк

**Стивен Хэнсон "Стив" Блэйк** (, *1980 оны хоёрдугаар сарын 26-нд Флорида мужийн Холливуд хотод төрсөн*) — Америкийн сагсан бөмбөгчин бөгөөд Үндэсний сагсан бөмбөгийн холбооны Голден Стэйт Уорриорз багийн холбон тоглогч юм.

Блэйк замналынхаа туршид гурван онооны бүсээс 40 хувийн амжилттай шидэж байжээ.

## Товчхон 
2002 оны Үндэсний коллежийн аварга Блэйк 2003 оны драфтын №38 сонголтоор Вашингтон Уизардс багт элсэж байлаа. НБА дахь анхны улиралдаа 75 тоглолтонд дунджаар 5.9 оноо, 2.8 дамжуулалт хийж байв.

2007 оны долоодугаар сарын 1-нд Портленд Трэйл Блэйзерс багт гурван жилийн гэрээгээр элссэн.

2008–2009 онд 38 тоглолтонд 11.7 оноо дунджилсан нь улиралд үзүүлсэн хамгийн сайн үзүүлэлт болж, холын болон чөлөөт шидэлтийн хувиар лигийн дээгүүр бичигджээ.

Блэйк 2009 оны хоёрдугаар сарын 22-нд Лос-Анжелес Клипперсийн эсрэг тоглохдоо нэг үед 12 дамжуулалт хийсэн юм. Уг амжилтаараа НБА-гийн түүхэнд бичигдсэн.

2005, 2007, 2009, 2011, 2012, 2013 болон 2014 оны хасагдах шатны тоглолтуудад оролцож байв.

2014 оны хоёрдугаар сарын 19-нд Голден Стэйт Уорриорз багт Лос-Анжелес Лейкерс багаас шилжиж ирсэн.

## Эшлэл
## Холбоос
* НБА
* Лос-Анжелес Лейкерс
* Албан ёсны цахим хуудас 

Ангилал:1980 онд төрсөн
Ангилал:АНУ-ын сагсан бөмбөгчин
Ангилал:НБА-гийн тоглогч
Ангилал:Голден Стэйт Уорриорз багийн тоглогч
Ангилал:Сагсан бөмбөгийн холбон тоглогч
Ангилал:Америкчууд
Портос

**Портос** () нь Францын нэрт зохиолч Александр Дюмагийн *Шадар гурван цэрэг*Хорин жилийн дараа, Бражелон бэйл - Арван жилийн дараа гурвалсан цуврал түүхэн адал явдалт романы дүр юм.
Портосын эх дүр буюу зохиолын эх дүр нь Исаак де Порто () — беарны протестант шашинт язгууртны гэр бүлд По мужид төрсөн хүн гэж үздэг бөгөөд шархны улмаас цэргээс халагдан Гасконьд очсон байна. 1650 оноос хойш тэрээр Наваррын цайз дах гвардын зэвсгийн агуулахын хамгаалагчийн үүрэг гүйцэтгэж байжээ. Зарим судлаачид А.Дюма нь Портосын эх дүрээр өөрийн эцэг генерал Тома-Александр Дюмаг авсан гэж үздэг байна.
## Эшлэл
Ангилал:Зохиолын дүр
Атос

**Ато́с**  нь Францын нэрт зохиолч Александр Дюмагийн *Шадар гурван цэрэг*Хорин жилийн дараа, Бражелон бэйл - Арван жилийн дараа гурвалсан цуврал түүхэн адал явдалт романы дүр юм.
Түүний нэрээр (227930) Атос сүүлт одыг нэрлэсэн байна.
Атосын эх дүр нь Арман де Сийэг д’Атос д’Отвиль (; 1615—1643) — гэдэг шадар цэрэг бөгөөд түүний талаарх баримт цөөн байдаг. Тэрээр  Арамистай адил шадар цэргийн ахмад-дэслэгч де Тревиль(Жан-Арман дю Пейре, гүн де Труавиль)ийн холын садан хүн.
 
## Эшлэл
Ангилал:Зохиолын дүр
АСМ Олон улсын коллежийн программчлалын тэмцээн

thumb|ICPC-ын лого
**АСМ Олон улсын коллежийн программчлалын тэмцээн** ( нь олон улсын коллежийн оюутнуудыг программ хангамжаар чадвараа сайжруулах, бусад сургуулиудын оюутнуудтай харьцах, асуудал шийдвэрлэх чадвараа харуулах, программчлал, багаар ажиллах чадвараа сорьдог, IBM компанийн ивээн тэтгэдэг том тэмцээн юм. Оролцох баг эхэлж бүсийн тэмцээнд 9-12 сард оролцоно. Дараа нь бүс бүрээс шалгарсан багууд 3-4 сард Дэлхийн аваргын төлөө өрсөлдөнө. 

Дэлхийн аварга баг цом, үнэмлэх, 12000$-оор шагнуулна, эхний 4 багт алтан медаль хүртээж баг бүрийг 6000$ шагнана, 5-8-р байрын багуудыг мөнгөн медаль болон 3000$-оор, 9-12-р байрын багуудыг хүрэл медаль, 1500$-оор шагнадаг. 

## Гадаад холбоос
ACM тэмцээний дүрэм

Ангилал:Программчлалын тэмцээн
Давид Ливингстон

Африк тивийг судлагч, Английн нэрт жуулчин Давид Ливингстон Шотландын Глазго хотноо төржээ. Ядуу амьдрал дунд өссөн Ливингстон 10 настайгаасаа үйлдвэрт ажилласан байна. Тэрээр ажиллахын зэрэгцээ хүн эмнэлэгийн ангид суралцаж 1840 онд эмчийн мэргэжилтэй болж, Өмнөд Африкт загалмайтны шашныг дэлгэрүүлэх элчээр ажиллажээ.

1850 онд Замбези мөрний эх хүрч тэнд боолын худалдаачид хар арьстныг хэрхэн авлаж олзолдгийг анх удаа үзэж, бүхий л амьдрал туршдаа боолчлолыг үзэн ядах болжээ.
2 жилийн дараа Ливингстонтом аялал хийсэн бөгөөд улмаар ихээхэн бэрхшээл туулж Атлантын далайн эрэг хүрчээ.Ингэж айлахдаа чичрэг өвчин тусжээ.1855 онд Энэтхэг орох далайн зам нээхээр зориглон гарч Замбези мөрнийг уруудан аялах зуур дэлхийн том хүрхрээний нэг Викторийн хүрхрээг нээжээ.
1858 онд Ливингстон Төв, Зүүн Африкийн судлах экспедиц зохион байгуулсан бөгөөд энэ аяллынхаа явцад Ширва, Ньяс нуурыг нээжээ.

Ангилал:19-р зууны аялагч
Ангилал:Их Британичууд
Ангилал:1813 онд төрсөн
Ангилал:1873 онд өнгөрсөн
Олон улсын математикийн тэмцээнүүд

**Математикийн тэмцээн** нь цаасан дээр эсвэл онлайнаар оролцогчидоос авдаг тест шалгаруулалт юм.

## Дэлхийн олон улсын тэмцээн
* A+клик матийн тэмцээн;  
* Архимедийн тэмцээн; (жилд 4 удаа), 
* Олон Улсын Математикийн Олимпиад (IMO)
* Дэлхийн матийн өдөр (WMD); 
* MOPTA, 
* Vojtěch&nbsp;Jarník Олон Улсын Математикийн тэмцээн (VJIMC)  
* Дэлхийн математикийн шалгаруулалт;
* Их Сургуулийн Оюутнуудын Олон Улсын Математикийн тэмцээн (IMC) 

## Тивийн олон улсын тэмцээн
* AITMO

## Онлайн тэмцээн 
*NIMO (https://web.archive.org/web/20140517084740/http://internetolympiad.org/)
*OMO (https://web.archive.org/web/20140517084740/http://internetolympiad.org/)
*Proofathon (https://web.archive.org/web/20140421142722/http://proofathon.org/)
*JOMO (https://web.archive.org/web/20140930164205/http://jomo.url.ph/)

Ангилал:Математикийн тэмцээн
961 он

Нийтийн он тооллын **961 он** Ням гарагаар эхэлсэн аргын тооллын (Юлийн цагалбараар) ердийн жил байв.

## Үйл явдал 
thumb|150px|Бар толгойн суврага
* Одоо Туркт байдаг Ани хот армен үндэстний Багратын улс (Анийн улс)-ын нийслэл болов.
* Бар толгойн суврага баригдаж дууссан. Гэдийсэн энэ суваргыг "Хятадын Пизагийн цамхаг" гэдэг.

## Төрсөн хүн 
## Өнгөрсөн хүн
## Гадаад холбоос 

#
Тескор

**Тескор ХХК** нь 1990 онд анх мэдээлэл технологийн тоног төхөөрөмжийн нийлүүлэлт, суурилуулалт, засвар үйлчилгээний чиглэлээр байгуулагдсан ба 2012 оноос үйл ажиллагаагаа өргөжүүлэн хэрэглээ болон вэбд суурилсан төрөл бүрийн програм хангамж боловсруулах, вэб сайт хийх, хэвлэлийн эх бэлтгэл, компьютер техникийн тоног төхөөрөмж худалдаа, засвар үйлчилгээний чиглэлээр үйл ажиллагаагаа явуулж байна

## Үндсэн үйл ажиллагаа
* Програм хангамж
* Вэб сайт хөгжүүлэх
* Гар утасны аппликейшн
* Хэвлэл дизайн, эх бэлтгэл
* Компьютерийн техник, тоног төхөөрөмжийн худалдаа

## Гадны холбоосууд
* Албан ёсны вэбсайт

Ангилал:Монголын аж ахуйн нэгж
Эколайн

**Эколайн ХХК** нь  2007 онд байгуулагдсан ба компани  байгаль орчин,  нийгмийн  чиглэлээр  өргөн хүрээтэй ажилладаг. Эколайн компани нь ЭМ технологийг (Effective microorganism) Монголд анхлан нэвтрүүлсэн.
                                                           

 
## Үйл ажиллагааны чиглэл
*Гадаад худалдаа
*Байгаль орчинд нөлөөлөх байдлын нарийвчилсан үнэлгээ
*Байгаль орчны мэдээлэл, зөвлөгөө
*Байгаль орчны менежментийн төлөвлөгөө
*Байгаль орчны нөхөн сэргээлт
*Байгаль орчны хохирлын үнэлгээ
*Гадаргуугийн зураг төсөл - ландшафт дизайн
*Газар зохион байгуулалт, газрын хянан баталгаа
*Цэцэрлэгжүүлэлт, ойжуулалт
*Мод суулгацын үржүүлэг, худалдаа
*Жимс, жимсгэний цэцэрлэг байгуулах, суулгац борлуулах, зөвлөгөө өгөх
*ЭМ технологи ашигласан бордоо, тэжээлийн үйлдвэрлэл, худалдаа 

## Гадны холбоосууд
* Албан ёсны вэбсайт

Ангилал:Монголын аж ахуйн нэгж
Харрисон Барнс

**Харрисон Брайс-Жордан Барнс** (, *1992 оны тавдугаар сарын 30-нд Айова мужийн Эймс хотод төрсөн*) — Америкийн сагсан бөмбөгчин бөгөөд Үндэсний сагсан бөмбөгийн холбооны Даллас Маверикс багт тоглодог.

## НБА 
Хойд Каролинагийн коллежийн багт түлхүүр тоглогч байсан Харрисоныг 2012 оны гуравдугаар сарын 29-нд Тайлер Зеллер, Кендалл Маршалл болон Жон Хэнсон нарын нэгэн үеийн нэг коллежийн тоглогчдын нь хамтаар драфтад оролцуулж байгааг НБА зарлаж байв. зургаадугаар сарын 28-нд Харрисон №7-оор шалгарч Голден Стэйт Уорриорз баг түүнийг сонгожээ. 2014 онд бүх оддын тоглолтын цагирагт довтлох тэмцээнд оролцсон.

## Эшлэл
## Холбоос
* Профайл - ESPN 
* Өмнөд Каролина 
* Профайл - NBADraft.net 

Ангилал:1992 онд төрсөн
Ангилал:АНУ-ын сагсан бөмбөгчин
Ангилал:НБА-гийн тоглогч
Ангилал:Голден Стэйт Уорриорз багийн тоглогч
Ангилал:Сагсан бөмбөгийн жижиг довтлогч
Ангилал:2016 оны зуны олимпод оролцогч
Ангилал:Сагсан бөмбөгийн олимпын аварга
Ангилал:Америкчууд
Ноон

Ноон мөрөн нь (Нэньзян, Нонни, Нэн) Сунгари голд цутгадаг томоохон мөрөн юм.

Ангилал:Хятадын гол мөрөн
Сунгари гол

Сунгари мөрөн нь нь Амар мөрний хамгийн том цутгал юм.

1
Ангилал:Азийн гол мөрөн
Ангилал:Гириний гол мөрөн
Ангилал:Хармөрөний гол мөрөн
Александр Ахцигер

**Александр Ахцигер** (, 1953 онд Акмолинскт төрсөн) гэж Казахстан улсын герман үндэстэн, мэргэжлийн хоккейн дасгалжуулагч байдаг. Ахцигер 2013 оны байдлаар Казахстаны хоккейн шигшээ баг болон Оросоос өөр улсынхан нэгдсэн Эх газрын хоккейн лигийн «Барыс» багийн туслах дасгалжуулагчаар ажиллаж байна.

## Лавлах холбоос
Ангилал:Оросын мөсний хоккейн дасгалжуулагч
Ангилал:Астанын хүн
Ангилал:Германчууд
Ангилал:1953 онд төрсөн
Константин Айрих

**Константин Айрих** (, 1978 онд Целиноградад төрсөн) гэж Зөвлөлт Казахстан оронд төрсөн герман үндэстэн, хожим Герман улсын иргэн болж Хамбургт оршин сууж буй хүнд жингийн мэргэжлийн боксчин байдаг. 

2007 оны 1-р сараас эхлэн дэвжээнээ гарсан Айрих 2014 оны 4-р сарын байдлаар 27 ялж (түүнээс 20-ийг хүнд цохилт), 2 тэнцэж, 10 ялагдаад байна. 2011 онд Дэлхийн Боксын Байгууллагаас олгодог Европын аварга цол хүртжээ.

## Лавлах холбоос
## Гадаад холбоос
* 

Ангилал:Германы боксчин
Ангилал:Зөвлөлтийн иргэн
Ангилал:Оросын Германчууд
Ангилал:Германчууд
Ангилал:1978 онд төрсөн
Анна Алябьева

**Анна Алябьева** () гэж 1993 онд Шымкентэд узбек эцгээс төрсөн, Казахстан улсыг төлөөлж байгаад зодог тайлсан уран сайхны гимнастикчин байдаг. Ази тивийн хэмжээний алт мөнгөн медаль олон авсан. 

Анна Алябьева 5 наснаасаа уран сайхны гимнастикаар хичээллэж, Астанад 2009, 2011 онд болсон Азийн АШТ-аас алт, мөнгө, хүрэл медаль багийн болон хувийн төрлөөр авч байсан бөгөөд Гуанжоуд 2010 онд болсон Азийн наадмаар багийн болон хувийн нэгэн төрлөөр алт авчээ. 2012 оны Лондоны олимпод 15-р байрт орсон Анна 19 насандаа зодог тайлжээ.

## Лавлах холбоос
Ангилал:Казахстаны уран сайхны гимнастикч
Ангилал:Шымкентийн хүн
Ангилал:Узбекчүүд
Ангилал:1993 онд төрсөн
Лариса Берген

**Лариса Берген** () гэж 1949 онд Акмолинскт төрсөн еврей үндэстэн, Зөвлөлт Холбоот Улсын эмэгтэй волейболын шигшээ багийн тамирчин байсан хүн байдаг. Гэрлэснээсээ хойш **Гончарова** овогтой болсон.

Лариса Берген ЗХУ-ын шигшээ багийн хамтаар 1976 оны Монреалийн олимпын мөнгөн медаль, 1973 оны Дэлхийн цомын тэмцээний аварга болон 1971, 1975 онд Европын хоёр удаагийн аварга болжээ.

Мэргэжлийн багийн хувьд 1971 он хүртэл Алма-Атагийн «АДК» багт, 1971—1978 онд Мосвагийн «Динамо» багт хүчин зүтгэжээ. Динамо багийн хамтаар ЗХУ-ын таван удаагийн аварга, Европын дөрвөн удаагийн аварга болж байв.

## Эх сурвалж 
* Волейбол: Энциклопедия / *Сост. В. Л. Свиридов, О. С. Чехов.* — Томск: Компания «Янсон», 2001.

Ангилал:ЗХУ-ын волейболчин
Ангилал:Астанын хүн
Ангилал:Еврейчүүд
Ангилал:1949 онд төрсөн
Дорнод фронт (Дэлхийн нэгдүгээр дайн)

Дэлхийн нэгдүгээр дайны туршид **Дорнод фронт** ("Эх орны хоёрдугаар дайн" гэж Оросын зарим эх сурвалжид дурдсан) нь  нэг талд Оросын Хаант Улс ба Румыны вант улсууд , нөгөө талд Австри-Унгарын эзэнт гүрэн, Болгарын вант улс ба Герман тулалдаж байсан байлдааныг нэрлэдэг. Энэ нь умард талдаа Балтын тэнгисээс эхлээд  өмнөд талдаа Хар тэнгис  хүртэл урт сунасан Дорнод Европ  төдийгүй Төв Европ  руу гүнзгий орсон зурвас шугамаар үргэлжилж байсан байна.

## Түүх
## Мөн үзэх
* Дэлхийн нэгдүгээр дайны он дараалал

## Цахим холбоос
* WikiSource: National Geographic Magazine Volume 31 Number 4, The Russian Situation and Its Significance to America

## Эшлэл
## Гадаад холбоос
Ангилал:Германы Хаант Улсын зэвсэгт хүчин

Ангилал:Дэлхийн нэгдүгээр дайны үеийн Германы зэвсэгт хүчний түүх
Михаил Гуцериев

**Михаил Гуцериев** () гэж 1958 онд Акмолинскт төрсөн гүрж үндэстэн, Орос улсын худалдаа үйлдвэрийн эзэн байдаг. Гуцериев «РуссНефть», «Русский уголь», «Моспромстрой» зэрэг компанийн хувьцааны багцыг эзэмшдэг бөгөөд Америкийн «Форбс» сэтгүүлийн тооцсоноор 6.7 тэрбум ам.долларын хөрөнгөтэй Оросын 17-р баян хүн гэнэ. Гуцериев 1995, 2000 онд ОХУ-ын Төрийн дум (улсын хурлын доод танхим)-ын гишүүнээр сонгогдож байв.

## Гэр бүл 
Михаил Гуцериев эхнэр, хүү, охинтэй. Чингиз Гуцериев гэсэн бас нэг хүү нь 2007 онд авто ослоор нас нөгцсөн.

## Зохиолч 
Гуцериев дууны шүлэг зохиодог. Жил болгон зохиосон дуугаа эмхлэн тоглолт зохиодог.

## Цахим холбоос 
* «РуссНефть»-ийн цахим хуудас дахь намтар
* Михаил Гуцериевын шүлгүүд

Ангилал:21-р зууны бизнесмен
Ангилал:20-р зууны бизнесмен
Ангилал:ОХУ-ын Төрийн Думын гишүүн
Ангилал:Оросын бизнесмен
Ангилал:Найрамдлын одон шагналтан
Ангилал:Оросын хүн
Ангилал:Гүржүүд
Ангилал:1958 онд төрсөн
Александр Казанцев

**Александр Казанцев** () гэж Зөвлөлтийн зөгнөлт зохиолч хүн байв. 1906 онд Акмолинскт төрөөд 96 жил амьдарч 2002 онд Москвагийн Переделкино дахь зохиолчдын хотхонд нас баржээ. 

Александр Казанцев Томскийн технологийн хүрээлэнд сураад Белорецкийн төмөрлөгийн үйлдвэрээс ажлын гараагаа эхэлжээ. 1936 оноос зохиол туурвиж, 1939 онд олон улсын үзэсгэлэнд зохиол нь тавигддаг болжээ. 1940-өөд оны Аугаа их эх орны дайнд танк бариад Ленинградын хамгаалалтад байсан гэдэг. Түүний 1946 онд хэвлэгдсэн «Умардын гүүр», 1952 оны «Мол, Умард», 1956 оны «Туйлын зүүд», 1970 оны «Усан доорх нар» зэрэг зохиол сайн болсон.

## Сонин баримт 
Казанцев орос хэлэнд  *вёртолет* (нисдэг тэрэг), *инопланетяне* (харь гаригийн хүн) зэрэг зуу гаруй шинэ үг оруулжээ.

## Эх сурвалж 
* Советские детские писатели: Биобиблиографический словарь (1917—1957). — М., 1961.
* *Абрамова В. И.* Казанцев А. // Краткая литературная энциклопедия. Т. 3. — М.: Советская энциклопедия, 1966. — Стб. 295.

Ангилал:Зохиогч
Ангилал:Зөвлөлтийн зохиолч
Ангилал:ЗХУ-ын хурандаа
Ангилал:ЗХУ-ын дэлхийн хоёрдугаар дайны хүн
Ангилал:Зөвлөлтийн иргэн
Ангилал:Астанын хүн
Ангилал:Казахууд
Ангилал:1906 онд төрсөн
Ангилал:2002 онд өнгөрсөн
Айзея Томас (1989 онд төрсөн)

: *Түүнчлэн Детройт Пистонс багийн тоглогч асан Айзея Томас*

**Айзея Томас** (, 1989 оны хоёрдугаар сарын 7, Вашингтон, Такома) — Америкийн сагсан бөмбөгчин бөгөөд НБА-гийн «Бостон Селтикс» багт тоглодог. Нэг коллежийн өмнөх төгсөлт Нейт Робинсонтой адил мэргэжлийн лигт нуруу намтайд ордог.

## Замнал
Томасыг 2011 онд драфтын №60-аар шалгарахад «Сакраменто Кингз» сонгожээ. 2012 оны хоёрдугаар сарын 19-нд «Кливленд Кавальерс» багтай тоглохдоо 23 оноо, 11 дамжуулалтаар анхны дабл-даблыг НБА-д бүртгүүлжээ.

Хоёрдугаар сарын тоглолтын турш 12.2 оноо, 4.4 дамжуулалт дунджилсан түүнийг 2012 оны гуравдугаар сарын 1-нд Өрнөд бүсийн сарын шилдэг шинэ тоглогчоор алдаршуулав. Драфтын сүүл мушгисан тоглогчид дунд түүн шиг ингэж алдаршсан нь үгүй. Гуравдугаар сард 13.6 оноо, 4.9 дамжуулалт дунджилсан тул өмнөхийн адил шилдэгт нэрлэгдэв. Улирлын тоглолт дууссаны дараа Томасын үзүүлсэн амжилт Шилдэг шинэ тоглогчийн сунгаанд долоод эрэмбэлэгдэж, бэлгэдлийн II багт нэрлэгдсэн юм. 2014 оны нэгдүгээр сарын 19-нд «Оклахома-Сити Тандер» багт ялагдсан тоглолтонд өөрийн дээд 38 оноог авсан бол таван өдрийн дараа «Индиана Пэйсерстэй» тоглоход өмнөх оноогоо давтан авчээ. 2014 оны гуравдугаар сарын 18-нд «Вашингтон Уизардс» багийг нэмэлт цагт буулган авсан тоглолтонд Томас 24 оноо, 11 дамжуулалт, 10 бөмбөг авалтаар "НБА-гийн түүхэнд трипл-дабл хийсэн хамгийн намхан тоглогч" болжээ.

2014 оны долоодугаар сарын 12-нд «Финикс Санз» «Сакраментотой» 7 сая доллар болон Алекс Орияхигоор тохиролцон түүнийг элсүүлсэн.

Томас «Кливленд Кавальерс» зэрэг гурван багийн хэлэлцээрээр 2015 оны хоёрдугаар сарын 19-нд «Бостон Селтикст» Маркус Торнтон, 2016 оны драфтын I тойргийн эрхээр элсчээ.
## НБА-гийн үзүүлэлт
|-
| style="text-align:left;"| 
| style="text-align:left;"| Сакраменто
| 65 || 37 || 25.5 || .448 || **.379** || .832 || 2.6 || 4.1 || .8 || **.1** || 11.5
|-
| style="text-align:left;"| 
| style="text-align:left;"| Сакраменто
| **79** || **62** || 26.9 || .440 || .358 || **.882** || 2.0 || 4.0 || .8 || .0 || 13.9
|-
| style="text-align:left;"| 
| style="text-align:left;"| Сакраменто
| 72 || 54 || **34.7** || **.453** || .349 || .850 || **2.9** || **6.3** || **1.3** || **.1** || **20.3**
|- 
| style="text-align:left;"| 
| style="text-align:left;"| Финикс
| 46 || 1 || 25.7 || .426 || **.391** || .872 || 2.4 || 3.7 || 1.0 || **.1** || 15.2
|- class="sortbottom"
| style="text-align:left;"| Замнал
| style="text-align:left;"| 
| 262 || 154 || 28.5 || .444 || .365 || .860 || 2.5 || 4.6 || 1.0 || .1 || 15.3

## Лавлах холбоос
## Гадны холбоос
* Айзея Томас - НБА 
* Айзея Томас - ESPN
* Айзея Томас - basketball-reference.com 

Ангилал:1989 онд төрсөн
Ангилал:АНУ-ын сагсан бөмбөгчин
Ангилал:НБА-гийн тоглогч
Ангилал:Сакраменто Кингз багийн тоглогч
Ангилал:Финикс Санс багийн тоглогч
Ангилал:Бостон Селтикс багийн тоглогч
Ангилал:Сагсан бөмбөгийн холбон тоглогч